LocalDoc/ldquad_v2_retrieval-reranked huggingface dataset:
2012

Azərbaycan Respublikasında "İdman ili". 1 yanvar - Yeni il. 1 yanvar - Dünya Sülh Günü – Dünyaya sülh duaları günü (1969). 21 dekabr Mayya qiyaməti 8 yanvar - Bobbi Fişerin 14 yaşında şahmat üzrə ABŞ çempionu olmasının 55 illiyi. Azərbaycan Respublikası ilə Türkiyə arasında Trans-Anadolu (TANAP) qaz layihəsinə dair sazişin imzalanması. 13 fevral - Rep qrupu H.O.S.T. Alliance fəaliyyəti dayandırır. 9 dekabr - Qəbələ RLSin fəaliyyətinin dayandırılması 7 yanvar – Azər Bülbül – Azərbaycan əsilli Türkiyə müğənnisi.
2012

13 yanvar – Rauf Denktaş – Şimali Kipr Türk Respublikasının banisi və ilk prezidenti. 28 yanvar – Keriman Xalis – Ubıx əsilli Türkiyə top-modeli. Türkiyə və dünya gözəli. 29 yanvar – Miryusif Mirnəsiroğlu – Azərbaycan şair-dramaturqu. 30 yanvar – Oqtay Şıxəliyev – Azərbaycanın xalq rəssamı. 1 fevral – Vislava Şimborska – Polşa şairəsi. 11 fevral – Elza İbrahimova – Azərbaycan bəstəkarı. 11 fevral – Vitni Hyuston – ABŞ müğənnisi.
2012

15 mart – Bəkir Nəbiyev – Azərbaycan ədəbiyyatşünası. 21 mart – Tonino Querra – İtaliya yazıçısı və ssenaristi. 8 aprel – Anatoli Ravikoviç – Sovet və Rusiya aktyoru. 24 aprel – Tariyel Vəliyev – Azərbaycanın məşhur televiziya rejissoru. 24 may – Zöhrab Adıgözəlzadə – Azərbaycan pianoçusu. 5 iyun – Rey Bredberi – Amerika yazıçısı. 16 iyun – Şamo Arif – Azərbaycan yazıçısı və geoloqu. 25 iyun – Baltacı Araz – şair.
2012

25 avqust – Nil Armstronq – ABŞ kosmonavtı, Aya ayaq basan ilk insan. 31 avqust – Sergey Sokolov – Qızıl Ordunun komandirlərindən biri, Sovet marşalı. 25 sentyabr – Neşet Ertaş – Türkiyə ozanı. 21 oktyabr – Yaş Çopra – Hindistan kino rejissoru və ssenaristi. 1 noyabr – Budaq Budaqov – Azərbaycan coğrafiyaşünası, coğrafiya elmləri doktoru, professor. 11 noyabr – İlya Oleynikov – Rusiya Federasiyasın xalq artisti, Soviet-Rus aktyoru, rejissor. 22 noyabr – Yaşar Nuri – Azərbaycanın xalq artisti, Azərbaycan teatr və kino aktyoru. 27 dekabr – Norman Şvartskopf – ABŞ generalı
Dinamika

Dinamika — fizikada hərəkəti, onu doğuran səbəbi nəzərə almaqla öyrənən bölmədir. Mexanikanın səbəbiyyət prinsipi — cismin başlanğıc vəziyyəti və sürəti onun sonrakı mexaniki hərəkətini və vəziyyətini müəyyənləşdirir müddəasından ibarətdir. Ətalət — cismə qüvvə təsir etmədikdə öz sükunət və ya bərabərsürətli hərəkət halını saxlama xassəsidir. Kütlə — cismin ətalət ölçüsüdür. Deməli, cismin sükunət və düzxətli bərabərsürətli hərəkət halı, Əbülhəsən Bəhmənyarın XII əsrdə dediyi kimi, xarici təsirə məruz qalmayan bütün cisimlərin təbii halıdır. Qalileyin ətalət prinsipi — cisim xarici təsirə məruz qalmazsa, ya sükunətdə qalar, ya da sabit sürətli hərəkətini davam etdirər.
Dinamika

Dinamikanın üç qanunu klassik və ya Nyuton mexanikasının əsasını təşkil edir: Cismə başqa cisimlər təsir etmədikdə və ya ona edilən təsirlər bir-birini tarazlaşdırdıqda o sükunət və ya düzxətli bərabərsürətli hərəkət halını saxlayır. A. Mehrabov. Fizika kursu. Bakınəşr səh.29 X. Şirinov . Fizika.
Kapitan Qrantın uşaqları (roman)

"Kapitan Qrantın uşaqları" (fr. Les Enfants du capitaine Grant) — fransız yazıçısı Jül Vern tərəfindən 1867-1868-ci illərdə yazılmış roman. Bu roman fırtına nəticəsində gəmiləri qəzaya uğramış kapitan Qrant və iki matrosun axtarışından bəhs edir. Əsərdə müəllif dəniz və okeanları, Avstraliya, Yeni Zelandiya və Cənubi Amerikanın zəngin, gözəl və təkrarsız təbiətini təsvir etmişdir. Oxucu romanda maraqlı macəraların, süjet xəttindəki kəskin dönüşlərin şahidi olur.
Kapitan Qrantın uşaqları (roman)

Əsərə incə yumor və nikbin ruh hakimdir. Səfərin başlanması Lord Eduard Qlenarvana məxsus "Dunkan" gəmisi Şotlandiya sularında üzərkən matroslar çəkic balığı tuturlar. Onun qarnını yararkən balığın mədəsindən butulka tapılır. Butulkada hansısa vacib sənədin ola biləcəyini ehtimal edən Qlenarvan və digər göyərtədə olanlar onu ehtiyatla sındırırlar. Həqiqətən də, butulkadan 3 dildə – ingilis, alman və fransız dillərində yazılmış məktub tapılır.
Kapitan Qrantın uşaqları (roman)

Su yazıların çox hissəsini yuduğundan, ancaq bu məlum olur ki, romanda hadisələr cərəyan etdiyi vaxtdan bir il əvvəl kapitan Qrantın idarə etdiyi "Britaniya" gəmisi qəzaya uyğramış, kapitan Qrant və iki matros cənub yarımkürəsinin 37-ci en dairəsində hansısa sahilə çıxmışlar. Uzunluq dairəsini sənədlərdən oxumaq mümkün olmur. Qlenarvan kapitan Qrantla bağlı məlumata malik olduğunu qəzetdə elan verərək Londona yola düşür. Burada dövlət adamları ilə görüşən Qlenarvan kapitan Qrantı xilas etmək üçün ekspedisiya göndərilməsinə nail ola bilmir. Onlar qəza yerinin dəqiq məlum olmaması, səfərin təhlükəli və məsrəfli olacağı və digər səbəblər gətirirlər, əsl səbəb isə kapitan Qrantın müstəqil Yeni Şotlandiya yaratmaq məqsədilə torpaq axtarışına çıxması olur.
Kapitan Qrantın uşaqları (roman)

Qlenarvanın evinə onun qəzetdə verdiyi elanı görərək kapitan Qrantın uşaqları – Robert və Meri Qrant ataları haqda məlumat öyrənmək ümidi ilə gəlirlər. Hökumətin qərarını öyrəndikdən sonra, Qlenarvanın arvadı, məşhur dənizçi qızı Elen Qlenarvan onu öz gəmiləri "Dunkan"da axtarışa çıxmağa inandırır. Özləri də əslən şotlandiyalı olan Qlenarvan və arvadı, onun qohumu mayor Mak-Nabs, həmçinin Robert və Meri Qrant da bortda olurlar. Gəmini gənc kapitan Con Manqls idarə edir. "Dunkan" Qlazqo şəhərindən yola çıxır.
Kapitan Qrantın uşaqları (roman)

Gəmi yola düşəndən bir gün sonra gəmidə başqa bir sərnişinin də olduğu məlum olur – bu, gəmini Hindistana gedən gəmi ilə səhv salmış və 36 saat öz kayutasında yatıb qalmış fransız coğrafiyaşünas alim Jak Paqanel idi. Bu insan ensiklopedik biliyə malik idi, onun yeganə mənfi cəhəti – həddindən artıq huşsuz olması idi. Sərnişinlər onlarla səyahət etməyi ondan xahiş etdikdə, o, razılıq verir. Cənubi Amerikada axtarış Uzunluq dairəsi məlum olmadığından, qəzaya uğramış kapitan və matrosları 37-ci paralel üzrə müxtəlif yerlərdə ola bilərdilər. Məktubdakı yarımçıq sözlərə əsasən səyyahlar bu yerin Cənubi Amerikadakı Pataqoniya ola biləcəyini ehtimal edirlər. "Dunkan" onları Cənubi Amerikanın 37-ci paraleldəki qərb sahilində düşürərək, özü Cənubi Amerikanın həmin paraleldəki şərq sahilinə üzür.
Kapitan Qrantın uşaqları (roman)

Səyyahlar 37-ci paralel üzrə Cənubi Amerikanı keçirlər. Yolun asan başlamasına baxmayaraq, təhlükələr getdikcə artır. Təbiət onların yolunda çox maneələr yaradır – dağlarda zəlzələ, susuzluq, Cənubi Amerikanın qırmızı canavarlarının hücumu, daşqın və digər təhlükələrin öhdəsindən mərdliklə gəlmələrinə baxmayaraq, səyyahlar Cənubi Amerikada kapitan Qrantın heç bir izini tapa bilmirlər. Avstraliyada axtarış 37-ci paralel üzrə şərqə doğru axtarışa qərar verilir və "Dunkan" yolun üstündə, Atlantik okeanda yerləşən Tristan-Da-Kunya və Hind okeanında yerləşən Amsterdam adalarına üzür, lakin buralarda da heç bir izə rast gəlinmir. Gəmi Hind okeanını keçərək Avstraliya sahilinə yan alır.
Kapitan Qrantın uşaqları (roman)

Səyyahlar qonaqpərvər irlandiyalıya məxsus fermada qonaq qalırlar. O da qəzaya uğramış Britaniya gəmisi haqqında heç nə bilmir, lakin onun Ayrton adlı qulluqçusu söhbəti eşidərkən bildirir ki, o, Britaniya gəmisində bosman olmuşdur və gəmi Avstraliyanın şərq sahilində qəzaya uğramışdır. Ayrton əlavə edir ki, kapitan Qrant sağdırsa, o, mütləq Avstraliyadadır. Ayrton bələdçi olmağa razılıq verir, gəmi isə kapitan köməkçisi Tom Ostinin rəhbərliyi ilə Melbruna təmirə gedib orada növbəti təlimatları gözləməli idi. Ekspedisiya ardıcıl uğursuzluqlara düçar olur, atlar növbə ilə ölür, fayton bataqlığa düşür və keçilməsi mümkün olmayan Snou çayının sahilində qalır. Qlenarvan Ayrton vasitəsilə Dunkana Avstraliyanın şərqində 37-ci paraleldə gözləmək üçün əmr göndərmək istəyərkən mayor Mak-Nabs Ayrtonu ifşa edir.
Kapitan Qrantın uşaqları (roman)

Sən demə, Ayrton qaçmış katorqaçı canilər dəstəsinin başçısı imiş və atların ölməsi, faytonun bataqlığa düşməsi onun planı imiş. O dəstəni Snou çayının sahilində çıxılmaz vəziyyətdə qoyaraq özü dəstəsilə Dunkanı ələ keçirmək istəyirdi. Ayrton Qlenarvanı yaralayaraq qaçır, Qlenarvan digər adamdan Dunkana məktub göndərir. Lakin Ayrtonun dəstəsi yolda onu yaralayaraq məktubu ondan alırlar. Ayrton məktubla Melburna tələsir, Qlenarvanın dəstəsi isə piyada İden portuna çataraq ordan Melbruna teleqraf göndərir.
Kapitan Qrantın uşaqları (roman)

Burada Qlenarvan öyrənir ki, Dunkan artıq Melburnu naməlum istiqamətdə tərk etmişdir və qərara gəlir ki, onun gəmisi quldurların əlinə keçərək pirat gəmisinə çevrilmiş, gəmidəkilər isə öldürülmüşdür. Yeni Zelandiyada axtarış Avstraliyanın 37-ci paraleldəki şərq sahillərini araşdırdıqdan və qəzaya uğramış gəmi izlərini orada tapmadıqdan sonra, Qlenarvan Ayrtonun yalan danışdığına və kapitan Qrantın Avstraliyada olmadığına əmin olur və beləliklə, Avropaya qayıtmağa qərar verir. Lakin Avropaya gedən gəmi olmadığından, səyyahlar Avropa ilə nisbətən sıx gediş-gəliş olan Oklend şəhərinə getmək qərarına gəlirlər. Üstəlik bu şəhər də 37-ci paralelin üzərində idi. Səyyahlar ticarət gəmisinə minərək Yeni Zelandiyaya yolda düşürlər, lakin onun qərb sahilində, Oklenddən xeyli kənarda gəmiləri qəzaya uğrayır. Onlar gəminin qırıqlarından sal düzəldərək sahilə üzürlər.
Kapitan Qrantın uşaqları (roman)

Buradan Oklendə gedən yol çox təhlükəli idi. Yeni Zelendiyada ingilislərlə yerli adamyeyən Maori qəbilələri arasında müharibə gedirdi. Yolda dəstə dumana düşərək azır və maorilər tərəfindən əsir götürülür. Onları ingilislərdə əsir olan kahinlə dəyişmək istəyirlər, lakin kahinin öldürüldüyünü biləndə, vəhşilər onları yemək qərarına gəlirlər. Bununla belə, gecə onlar qaçmağa müvəffəq olurlar və Yeni Zelandiyanın şərq sahilinə çatanda, burda gəmiyə rast gəlirlər.
Kapitan Qrantın uşaqları (roman)

Hamının böyük təəccübünə baxmayaraq, bu gəmi "Dunkan" idi və onu quldurlar yox, Tom Ostin idarə edirdi. "Dunkan"ın quldurların əlinə keçməməsinin yeganə səbəbi bu idi ki, huşsuz coğrafiyaşünas Jak Paqanel Qlenarvanın Tom Ostinə məktubunu yazarkən, səhv edərək "Avstraliyanın şərq sahili" əvəzinə "Yeni Zelandiyanın şərq sahili" yazmışdı. Məktubu çatdıran Ayrton, Tom Ostini bunun səhv olduğuna nə qədər inandırmağa çalışsa da, işində dəqiq olan kapitan köməkçisi ona qulaq asmamışdı. Yolda Ayrton gəmidə matrosları ətrafına yığmağa cəhd edərək üsyan qaldırmaq istəmiş, lakin onu tutub kayutaya salaraq ağzını kilidləmişdilər. Qlenarvan Ayrtonun bildiyi hər şeyi ondan çıxarmaq istəyirdi.
Kapitan Qrantın uşaqları (roman)

Ayrton onu ingilis hökumətinə təhvil verməmək, bunun əvəzində hansısa kimsəsiz adada düşürməyin əvəzində bildiklərini danışmağa razı olur. Ayrton həqiqətən də "Britaniya" gəmisində bosman olmuşdu, lakin kapitan Qrantla dalaşdıqdan sonra, gəmidə üsyan qaldırmaq istəmiş, üsyanın qarşısı alınmışdı. Kapitan Qrant onu Avstraliya sahilində gəmidən düşürmüşdü. Gəminin qəzaya uğramasını isə o yalnız Qlenarvanın irlandiyalı ev sahibi ilə söhbətinə gizli qulaq asarkən eşitmişdi. Avstraliyada o, Ben Coys adıyla Pert həbsxanasından qaçmış katorqaçılar dəstəsinə başçılıq edirdi.
Kapitan Qrantın uşaqları (roman)

İrlandiyalının evində özünü sadiq qulluqçu göstərərək bir gün onları öldürüb fermanı ələ keçirmək və gəmi almaq istəyirdi. "Dunkan" haqqında eşidən kimi isə, bu ona daha yaxşı variant kimi görünmüş, Qlenarvanın dəstəsini çıxılmaz vəziyyətdə qoyaraq gəmiyə sahib olmaq istəmişdi. Bu məlumatın kapitan Qrantın axtarışına heç bir xeyir vermədiyinə baxmayaraq, Qlenarvan sözünün üstündə duraraq Ayrtonu kimsəsiz adada düşürür. Bu ada 37-ci paraleldə gedilməmiş yeganə yer – kiçik Tabor adası idi. Adaya yaxınlaşarkən tonqal yandığı görünür, qayıq salıb adaya getdikə isə burdakıların kapitan Qrant və iki matros olduğunu görürlər.
Kapitan Qrantın uşaqları (roman)

Kapitan Qrant və matroslar xilas olunur, səyyahlar Şotlandiyaya qayıdırlar. Meri Qrant "Dunkan"ın kapitanı Con Manqlsa ərə gedir, Paqanel mayor Mak-Nabsın bacısı ilə evlənir. Robert Qrant dənizçilik akademiyasına daxil olur. Ayrtonu isə, tövbə edəcəyini ümid edərək, adada buraxırlar. Burada o, 12 il – Jül Vernin digər romanı "Sehrli Ada"nın hadisələrinə qədər qalır.
Kapitan Qrantın uşaqları (roman)

Elmi əhəmiyyəti Jül Verinin bir çox əsərlərindəki kimi, bu əsər də həmin dövrə aid çoxlu coğrafi, tarixi və digər məlumatlarla zəngindir. Əsərdəki personajlardan əsasən birinin – coğrafiyaşünas alim Paqanelin dilindən Cənubi Amerika, Avstraliya və Yeni Zelandiyanın tarixindən, avropalılar tərəfindən kəşf olunmasından, oranı tədqiq etmiş səyyahlardan və onların başına gələnlərdən, bu yerlərin təbiətindən, yerli əhalinin xüsusiyyətlərindən çox danışılır. İngilislərin Avstraliya və Yeni Zelandiyanı necə müstəmləkə etməsi, buraların yerli əhalisinin necə sıxışdırılması və məhv edilməsi, burada yeni ingilis dövlətlərinin qurulması və inzibati ərazi bölgüsünün aparılması təsvir olunur. Avstraliyada tapılmış qızıl yataqlarına Avropadan minlərlə insanın axışması, burada varlananlar və müflis olanlar, sonradan burada qayda-qanun yaradılması kimi bir çox hadisələr haqqında faktlarla danışılır. Əsər ilk dəfə məşhur redaktor və naşir Pyer-Jül Hetzel tərəfindən çap olunmuşdur və ilk nəşrdə Eduard Ryu tərəfindən çəkilmiş çoxlu illüstrasiyalar var idi. İkinci dəfə 1876-cı ildə "Routledge" nəşriyyatı tərəfindən üç cildli və "Dünya ətrafında səyahət" adı ilə çap olundu.
Kapitan Qrantın uşaqları (roman)

Bu cildlər "Cənubi Amerika", "Avstraliya" və "Yeni Zelandiya" adlanırdılar. Əsər Azərbaycan dilinə Cabbar Məcnunbəyov tərəfindən tərcümə olunmuş və bir neçə dəfə çap olunmuşdur. Tərcümə rus dilindən edilmişdir. 1930 – Bakı, Azərnəşr 1948 – Bakı, Uşaqgəncnəşr 1978 – Bakı, Yazıçı 2004 – Bakı, ÖndərSonuncu dəfə 2004-cü ildə, Azərbaycan Respublikası Prezidentinin "Azərbaycan dilində latın qrafikası ilə kütləvi nəşrlərin həyata keçirilməsi haqqında" Sərəncamının icrası olaraq nəşr edilmişdir.Bu kitab həmçinin yuxarıdakı sərəncama əsasən tərcümə olunmuş kitabların bəzilərilə birlikdə ilk Azərbaycandilli elektron kitab qurğusuna da (e-book reader) daxil edilmişdir Ekranlaşdırılması 1913 — Kapitan Qrantın uşaqları (fr. Les enfants du capitaine Grant), Fransa, rejissorlar — Viktori-Qippolit Jasse, Henri Russel, Jozef Fevr, ssenari — Jül Vern, Mişel Vern.
Kapitan Qrantın uşaqları (roman)

Səssiz film. 1962 — Qəzaya uğrayanların axtarışında (ing. In Search of the Castaways), ABŞ, rejissor — Robert Stivenson, baş rollarda — Moris Şevalye, Heyli Mils və Corc Sanders. Xarici keçidlər Jül Vern. Kapitan Qrantın uşaqları /Tərcümə edəni: Cabbar Məcnunbəyov; Ön sözün müəllifi: Əziz Gözəlov..- B.: Öndər , 2004.-552 s. The Illustrated Jules Verne — Les Enfants du capitaine Grant (1865-66) Arxivləşdirilib 2012-01-16 at the Wayback Machine — Orijinal nəşrin şəkilləri
Texas

Texas — ABŞ-nin cənubunda yerləşən ştat. ABŞ-də ərazi böyüklüyünə görə Alyaskadan sonra 2-ci yeri tutur (696 241 km2) əhalisinə görə isə Kaliforniyadan sonra 2-ci yerdədir. (26 956 958 nəfər) Texas Amerikanın kənd təsərrüfatı, maldarlıq, təhsil, neft-qaz və kimya sənayesi, maliyyə institutlarının mərkəzlərindən biridir. Ştatın paytaxtı — Ostindir. ABŞ ştatları arasında abbreviaturası — "TX"-dir. İspan müstəmləkəçiliyi Avropadan olan İspanlar və digər köçkünlər məskunlaşmazdan əvvəl Texasın müasir ərazisi müxtəlif Hindu tayfalarının yaşayış yeri idi: Apaça, Atakapa, Bidai, Caddo, Komançi, Çeroki, Kayova, Tonkara, Viçita və Karankava. Apaçilər 1870-ci illərdə Texası tərk etd. Onlar ştatın xeyli ərazisini tutan son hindilər idilər.
Texas

Hal-hazırda ABŞ hökuməti Texasın üç yerli tayfasını — Alabama və Kuşat tayfasını, Kikapu tayfasını və İslet Del Sur Pueblo qəbiləsini tanıyıb. 1519-cu ildə Texas sahili boyunca ilk dəfə Meksika Körfəzinin sahil xəttini xəritəyə çəkən İspan dənizçisi Alonso Alvarez de Pineda keçib. Texas torpağına (6 noyabr 1528-ci il) ayaq basmış ilk avropalı Konkistador Alvar Nunez Kabes de Vaka tərəfindən qəzaya uğramış bir gəmi oldu. Altı il Texasda yerli tayfalarla ticarət əlaqələri quraraq keçirdi. İlk məskunlaşma yeri 1682-ci ildə El Paso ' nın müasir yaxınlığında islet rayonunda ispaniyalılar tərəfindən yaradılıb. Bu anda, müasir Texas Şərq Luiziana onun koloniyası genişləndirilməsi Fransız tərəfindən mənimsənilir başladı. 18 fevral 1685-ci ildə fransız Rene-Rober kavalye Texas ərazisində Fransanın forpostu olan Saint-Louis Matagord körfəzində təsis etmişdir. 1690-da Alonso de Leon Rio Grande çayını keçdi və Texasın şərq hissəsində San Francisco de los Texas katolik missiyasını qurdu.
Texas

Missiya San Antonio köhnə yol ərazisində yerləşən, müasir ABŞ ərazisində qədim nəqliyyat arteriyası. XVIII əsrin sonunda müasir Texasın bütün ərazisi Meksika ilə birlikdə yeni İspaniyanın İspan koloniyasının bir hissəsi idi. XIX əsrin əvvəllərində Texasın şərqləri ABŞ-dən köçkünlərə çevrilməyə başladı. Austin mozes 800 km² əldə etmişdir; 3 yanvar 1823 Brazos çayı üzərində Stephen Austin (İndi "köhnə üç yüz"kimi tanınan) 300 Amerika ailələrinin bir koloniyası təşkil edib. 1821-ci ildə Texasın tərkibinə daxil olduğu Yeni İspaniya İspaniyadan müstəqillik əldə etdi və beləliklə Texas Meksika imperiyasının bir hissəsinə çevrildi. Texas Respublikası 1830-cu illərin ortalarında Meksikada diktatura və qanunsuzluq dövlətin parçalanma həddinə çatmasına gətirib çıxardı: Texasla Yukatanın əraziləri Konstitusiya hüququna əsasən — ayrılmaq arzusunu ifadə etdi. 1835-ci ildə Meksika prezidenti general Antonio Lopes de Santa-Anna yeni konstitusiya təklif edib. Bundan başqa, o, amerikalılara təzyiqlərini artıraraq, tərksilah tələb edib və qeyri-leqal immiqrantların ABŞ sərhəd Ştatlarından zorla qovulmasını və torpaqlarının geri qaytarılmasını tələb edib. Meksika hökumətinin bu siyasəti Texas sakinləri arasında narazılığa səbəb olmuş və müstəqillik uğrunda müharibəyə səbəb olmuşdur.
Texas

2 oktyabr 1835-ci ildə Texaslıların Gonzales şəhəri yaxınlığında Meksika süvari dəstəsi ilə toqquşması baş verdi və bu da hərbi əməliyyatların başlanmasına gətirib çıxardı. 28 oktyabr 1835-ci ildə Konsepsyon döyüşündə 90 texaslı 450 meksikalını məğlub edib. 2 mart 1836-cı ildə Amerika köçkünlərinin nümayəndələrinin toplantısında Meksikadan müstəqillik haqqında bəyannamə imzalanıb. Buna cavab olaraq, Meksika qoşunları San Antonio Alamo qalası döyüşündə, on üç günlük mühasirədən sonra azsaylı Texas qarnizonu demək olar ki, tamamilə məhv etdi. Ardınca, meksikalılar Lopes de Santa-Anna əmri ilə 27 mart 1836-cı ildə Ceyms fennini və Goliadada təxminən 400 texaslıları edam etdilər. Bu məğlubiyyət, öz növbəsində, Sam Houston rəhbərliyi altında San Jacinto (Lopez De Santa Anna əsir edilmişdir) 21 aprel 1836-cı il qazanan bir ordu yaratmaq üçün Texans İlham. 14 may 1836-cı ildə Texasın rəsmi nümayəndələri və Santa-Anna generalı Velasko şəhərində müstəqillik haqqında müqavilə imzalayıblar. Lakin Meksika hökuməti bu müqaviləni ratifikasiya etməyib, Meksikadan müstəqillik məsələsini açıq şəkildə tərk etdi (eyni zamanda müasir Texasın qərb hissəsi qeyri-müəyyən hüquqi statusa malik olmağa davam etdi).
Texas

1836-cı ilin sonunda konstitusiya qəbul edildi (köləlik hüququnu təsdiq edən) və Texas Respublika tərəfindən elan edildi. İlk prezident sem Hyüston oldu. Paytaxt bir neçə dəfə köçürüldükdən sonra 1837-ci ildə Hyüston hakimiyyət mərkəzi seçilib. Texas Respublikası beynəlxalq tanınma qazanmışdır. Eyni zamanda Meksikalıların Texasa reydləri davam etdi. 5 mart 1842-ci ildə Raphael Vasquez tərəfindən idarə olunan 500-dən çox adam sayında meksikalıların dəstəsi inqilabdan sonra ilk dəfə Texasa hücum etdi; San Antonio 'ya çatdıqdan sonra Rio Granda' ya geri çəkildi; 11 sentyabr 1842-ci il yarım minlik Meksika ordusu, Adrian Uoll tərəfindən idarə olunan, San Antonio ' nın bir hissəsini ələ keçirdi, lakin daha sonra əsirləri ələ keçirərək geri çəkildi. Toqquşmalar təxminən 10 il davam edib və Meksika hökumətinin mövqeyinin möhkəmlənib-möhkəmlənməsindən və ya zəifləməsindən asılı olub. ABŞ rəsmi olaraq bu mübarizəyə qarışmadı, baxmayaraq ki, minlərlə könüllü texaslılara kömək etmək üçün ABŞ-yə cəlb edildi.
Texas

Meksika ilə Texas Respublikası arasındakı silahlı münaqişələr onun 1845-ci ildə ABŞ-yə qoşulmasından çox, Meksika-Amerika müharibəsində 1846–1848 ABŞ-nin qələbəsi ilə nəticələndi. Texas Meksikadan ayrıldığı zaman, əvvəlcə ABŞ-nin gec-tez bir hissəsi olmağı planlaşdırırdı (texaslılar arasında Texasın genişləndirilməsi ideyası da var idi, baxmayaraq ki, Sakit okeana qədər ərazisi olan böyük bir dövlətə çevrildi. 29 dekabr 1845-ci il tarixli müqaviləyə əsasən Texas ABŞ-nin 28-ci ştatı olub. Bundan əvvəl amerika hökuməti iki dəfə (1837 və 1844-cü illərdə) qoşulma xahişini rədd etsə də, 1844-cü ildə ABŞ prezidenti qoşulmanın tərəfdarı olan Ceyms Alaydır. Texas ABŞ — ın tərkibinə birbaşa İttifaqın bərabər hüquqlu üzvü kimi qəbul edilmiş ilk və indiyə qədər yeganə beynəlxalq səviyyədə tanınmış müstəqil dövlətdir. Yüksək statusa malik Texas ABŞ-yə daxil olduqda, ABŞ üçün unikal olan bəzi xüsusiyyətləri ifadə etdi. Birincisi, dövlətin bütün torpaqları və bağırsaqları Dövlət xalqına məxsus idi, Texasda Federal torpaqlar yox idi. İkincisi, siyasi qeyri-sabitliyin qorxularından, Texas beş dövlətə bölünmə imkanını təmin etdi. 2009-cu ildə o zaman ştatın qubernatoru vəzifəsini tutan Rik Perri Texasın ABŞ-nin tərkibindən çıxmaq hüququnun olduğunu bəyan etsə də, bu hüququ şübhə altına alır.
Texas

XIX əsrin ikinci yarısı ABŞ-nin tərkibinə daxil olan zaman Texas ərazisi müasir Texas ştatının bütün torpaqlarını, eləcə də 9 sentyabr 1850-ci il tarixli müqaviləyə əsasən Texasın xarici borcunun ödənilməsi kimi ABŞ hökumətinə verilmiş qeyri-yaşayış şimal bölgələrini (10 milyon dollar) əhatə edirdi. Sonradan bu Federal ərazilər Nyu-Meksikanın, Kolorado, Oklahoma, Kanzas və Vayominqin gələcək Ştatları arasında bölüşdürüldü. Texasdakı döyüşlərin bütün sakinlərinə və veteranlarına torpaq sahələri və digər imtiyazlar verilsə də, immiqrantların xüsusi axını olmayıb. Avropadan mühacirlərin cəlb edilməsi üzrə xüsusi agentliklər yaradılmışdır: alman, fransız, isveç və Hollandiya agentlikləri var idi. Ən fəal immiqrasiya Almaniyadan gedib (bu barədə bir çox şəhərlərin adları — Frederiksberq, Aldorf, Nyu-Braunfels və s.). 1848-ci il Avropa inqilablarından sonra Polşalar, isveçlilər, norveçlilər, çexlər və fransızlar Alman köçkünlərinə qoşuldular. İmmiqrasiya artıb qədər İkinci Dünya müharibəsi. Texas vətəndaş müharibəsi illərində Konfederasiyanın tərkibində olub (23 fevral 1861-ci ildə keçirilmiş referendumda Texas sakinləri ABŞ-dən 46 129 səs verib, 14 697–76% səs verib. Lakin Qubernator sem Hyuston konfederasiyaya and içməkdən imtina etdi və konvensiya yeni dövlət Hökumətini topladı.
Texas

Məhz Texasda — 12 may 1865-ci ildə vətəndaş müharibəsinin son döyüşü baş tutub (texaslılar hələ bilmirdilər ki, general Robert Linin başçılığı ilə Konfederasiyanın qoşunları aprelin 9-da Virciniyaya təslim olub). 1870-ci ildə ABŞ Konqresi Texası yenidən ölkənin tərkibinə daxil etdi. 1876-da müasir Texas Konstitusiyası qəbul edildi. XX əsrin əvvəllərində Texas və Meksika körfəzində dövlətin iqtisadiyyatını yenidən formalaşdıran əhəmiyyətli neft ehtiyatları aşkar edilmişdir (Texasda ikinci Dünya Müharibəsinə qədər əkinçilik və əkinçilik üstünlük təşkil edirdi). 1910–20-ci illərdə Texasın sərhədyanı ərazisi Meksika inqilabından qatılmış Meksika quldurları tərəfindən hücuma məruz qalırdı. Böyük Depressiya illərində ştat həmçinin həyat keyfiyyətinin kəskin aşağı düşməsini yaşadı; buna 30-cu illərdə çoxsaylı toz fırtınaları əlavə edildi. Bütün bunlar Texas əhalisinin əhəmiyyətli axınına gətirib çıxardı. İkinci Dünya müharibəsindən sonra Texas elmi Texnologiyalar, Təhsil və sənaye mərkəzlərindən birinə çevrildi.
Texas

Hyustonda NASA Administrasiyası və uçuşların idarə edilməsi mərkəzi olan Lyndon Johnson adına Kosmik Mərkəz yerləşdirilib. 60-cı illərdə Texas tədricən segregasiya sistemindən imtina etməyə başladı-on ildən çox müddət ərzində qəbul edilən proses. 22 noyabr 1963-cü ildə Prezident Con Kennedi Dallas şəhərində qətlə yetirilib. Cinayətin indiyədək birmənalı izahı yoxdur. Onun vəzifəsini Texasdan ABŞ-nin keçmiş senatoru olan vitse-prezident Lyndon Conson tutub. Coğrafiyası Texas Nyu-Meksiko (qərbdə), Oklahoma (şimalda), Louisiana (Şərqdə) və Arkanzas (şimal-şərqdə) Ştatları ilə həmsərhəddir. Texasın cənub-qərb sərhədi ABŞ və Meksikanı birləşdirən Rio Grande çayı boyunca uzanır. Cənub-şərqdə Texas Meksika körfəzi tərəfindən yuyulur.
Texas

Texasın Şərq və cənub hissəsi Primeksikan ovalığında (Meksika körfəzinin sahilində) yerləşir; qərbdə yüksələn bu, Eduards platosuna (835 m-ə qədər) və Lyano-estakadaya (1200 m-ə qədər) keçir. Uzaq qərbdə qayalı dağların (hündürlüyü 2665 m-ə qədər) yamacları başlayır. Texasın ən böyük çayları: Red River, Triniti, Brazos, Kolorado və Rio Grande; mərkəzi və qərb hissələrində bir çox kiçik çaylar tez-tez quruyur. Texasın əksəriyyəti (mərkəz və şimal) çöllərin və çöllərin başladığı qərbdən getdikcə daha çox nadir olan kolla örtülü düzənliklərdir. Şərqdə və cənub-şərqdə savannahlar və palıd-şam meşələri (Luiziana ilə sərhəddə həddindən artıq cənub-şərq sahələri əhəmiyyətli dərəcədə bataqlıqdır) qorunub saxlanmışdır. Texasın iqlimi iki zonadan ibarətdir: Cənub (sahili boyunca) subtropik, isti, tropik keçən uzaq cənub; mərkəzi və şimal yerlərində isti yay və sərin qış kontinental (yanvar orta temperatur 1 15oc, iyul 25 30c). Yağıntılar 1000–1300 mm-dən ildə 200–300 mm-ə qədər şərqdən qərbə doğru azalır. Texas mərkəzi hissəsində tez-tez tornado və ciddi zərər səbəb olan sahilində epizodik tropik siklonları ilə xarakterizə olunur.
Texas

Flora və fauna Texas flora və faunası zəngindir. Ən çox maral və armadillo var. Texasda bir neçə milli qoruq vardır. Həm də ətrafda ilanlar görə bilərsiniz. Dağlıq ərazilərdə əqrəblər belə yaşayır. İnzibati sistem və siyasət Dövlətin inzibati Təşkilatının əsasları Texas müstəqil ştat olaraq ABŞ-yə daxil olduğundan, bu ştat müstəqillik məsələsi ilə bağlı ümumxalq referendumu keçirmək hüququna malikdir. Həmçinin, Texas bayrağı-federal ilə eyni səviyyədə bayraq dirəyində olmaq hüququna malik olan yalnız bir ştatdır. Texas qubernatoru Respublikaçı Qreq Ebbott.
Texas

O, bu postu 2015-ci ilin yanvarında tutub və 2014-cü ilin dekabrında Demokratik partiyanın nümayəndəsi Uendi Devisə qalib gəlib. Senatda ştat iki Respublikaçı — Ted Kruz (2013-cü ildən) və Con Kornin (2002-ci ildən) təmsil edirlər. Texasın 1876-cı ildə qəbul edilmiş müasir Konstitusiyası bütün ştatlar arasında böyüklüyünə görə ikinci Konstitusiyası. Bir çox digər dövlət konstitusiyaları kimi, bu aydın şəkildə hakimiyyətin filiallarını ayırır və əsas mətnə (birinci məqalə) hüquqların bir hissəsini əhatə edir. Texas hüquqlarının bir dəstəsi ABŞ-nin hüquqlarının xülasəsi ilə müqayisədə daha uzun və daha ətraflı məlumat verir, bəzi Texas xüsusiyyətlərini də əhatə edir. İcra hakimiyyəti orqanı Qubernator, vitse-qubernator (leytenant-Qubernator), Torpaq üzrə müvəkkil ictimai münasibətlər müfəttişi, Ali prokuror, kənd təsərrüfatı üzrə Müvəkkili, üç nəfərdən ibarət dəmir yolu Komissiyası, xalq təhsilinin nümayəndələri və dövlət katibi ibarətdir. Ştatın katibi istisna olmaqla (Senatın razılığı ilə qubernatoru təyin edir), bütün digər vəzifələr seçilənlərdir. Həmçinin ştatda dövlət idarə heyəti və komissiyalar da az rol oynamırlar.
Texas

Qismən məmurların böyük aparatına görə, qubernatorluq hakimiyyəti digər dövlətlərin qubernatorları və ABŞ Prezidenti ilə müqayisədə məhduddur. Daha çox Hakimiyyət Dövlət Senatına rəhbərlik edən və Senat komitələri və qrupları yaradan vitse-qubernatorun əlində cəmlənmişdir. Qubernator Dövlət polisini idarə edir və qanunverici məclislər tərəfindən təsdiq edilmiş qanunlara veto qoymaq hüququna malikdir. O, həmçinin icra və məhkəmə kollegiyalarının üzvlərini təyin edir. Texasın ali qanunvericilik orqanı, həmçinin Nebraska ştatı istisna olmaqla, istənilən başqa dövlət kimi, ikipalatalı. Nümayəndələr Palatasında 150 nəfər, Senatda-31. Parlamentin aşağı palatasının rəhbəri-spiker, Senatın başında vitse-qubernator durur. Nümayəndələr palatası iki ildə yalnız bir dəfə müntəzəm iclaslara toplanır.
Texas

Texas məhkəmə sistemi dünyanın ən mürəkkəb biri kimi nüfuza malikdir, bunun səbəbi məhkəmə instansiyalarının çoxsaylı səviyyələridir və bir — birini üstələyən yurisdiksiyaların nüanslarıdır. Texas iki ən yüksək instansiya məhkəmələri var: Texas Ali Məhkəməsi — fiziki şəxslərin işlərinə baxır — və Texas Cinayət Məhkəməsi. Bəzi bələdiyyə qurumlarından başqa, bütün səviyyələrdə hakimlər səsvermə yerlərində seçilir, bundan sonra vəzifə qubernator tərəfindən təsdiq edilir. Dövlət cinayət ədalət Departamenti Huntsville yerləşir. Texas 254 İlçe seçki komissiyaları tərəfindən idarə olunur. Belə bir komissiyanın başında, mahalın əhalisi tərəfindən seçilən dairə hakimidir. Ştatın siyasəti Texas siyasətində hazırda Texas Senatında və Nümayəndələr Palatasında yerlərin əksəriyyəti olan Respublika Partiyası üstünlük təşkil edir. Hər seçilmiş icra hakimiyyəti başçısı respublikaçıdır, eləcə də hər iki ali instansiya məhkəməsinin seçilmiş hər bir üzvü.
Texas

Demokratlar 1994-cü ildən Texas seçkiləri qazana bilmədilər. Texasda seçilmiş Respublikaçı konqresmenlərin böyük əksəriyyəti, hər iki senator da respublikaçıdır. İqtisadiyyat İkinci Dünya Müharibəsinə qədər Texas iqtisadiyyatında kənd təsərrüfatı üstünlük təşkil etmişdir. İkinci Dünya müharibəsindən sonra ştat sürətlə sənayeləşməyə başladı. Onun iqtisadiyyatı (2000-ci il) əsasən informasiya texnologiyalarına, neft-qaz sahəsinə, elektrik enerjisinin, kənd təsərrüfatı fəaliyyətinin və emal sənayesinin hasilatına və ixracına əsaslanır. İki əsas iqtisadi mərkəz: Houston və Dallas—Fort-Uert metropolləri, onların yanında San Antonio və El Paso əhəmiyyətli iqtisadi rol oynayır. Houston-ın əsas ixtisaslaşma-neft-kimya sənayesi və kosmik texnologiyalar (NASA burada yerləşir), Dallas İnformasiya Texnologiyaları və kənd təsərrüfatı sənayesi mərkəzi isə. Meksika Körfəzinin sahil zonasında balıqçılıq, neftçıxarma sənayesi, həmçinin turizm biznesi inkişaf edib.
Texas

Mərkəzi və qərb hissələrində maldarlıq fermaları və aqrar təsərrüfatlar (qarğıdalı, pambıq) yerləşir. Ştatın şimal-qərb hissəsi bir çox xırda özəl neft hasilatı şirkətləri arasında bölünüb. Texas ərazisində qumar biznesi qadağandır. 2009-cu ildə ümumi məhsul Texas təşkil edib 1145 milyard dollar. ABŞ-nin[8]. Ştat iqtisadiyyatının artımı iş yerlərinin geniş spektri, yaşayış qiymətinin aşağı olması, yüksək yaşayış səviyyəsi, ştat vergisinin olmaması, biznesin güzəştli vergi tutulması və dövlət tərəfindən biznesə zəif müdaxilə ilə qızışdırılır. Əlverişli iqlim də az əhəmiyyət kəsb etmir
Yelo Bank

Yelo Bank — Azərbaycanda fəaliyyət göstərən kommersiya bankı. Bank həm fiziki, həm də hüquqi şəxslərə xidmət göstərir. 28 ildən çoxdur ki, fəaliyyət göstərən Yelo Bank LUKOYL Azərbaycan ilə birgə əməkdaşlıq çərçivəsində bank sektorunda ilk özünəxidmət mərkəzini istifadəyə verib. "Caspian Energy Club" tərəfindən təşkil olunmuş "Caspian Business Award 2021" beynəlxalq mükafatının təqdimat mərasimində Yelo Bank "İlin bankı"ı seçilib. Bank həmçinin Capital Finance International (CFI.co) tərəfindən "Ən İnnovativ Korporativ Rebrendinq Strategiyası — Azərbaycan 2020" nominasiyası qalib seçilib. 1994-cü ildən fəaliyyət göstərən Yelo Bank ilk olaraq "Ülpər" kommersiya bankı kimi fəaliyyətə başlayıb. Daha sonra 2002-ci ildə rebrending edərək "Nikoil Bank" adlandırılıb.
Yelo Bank

2019-cu ildə hazırda da istifadə olunan Yelo Bank adına rebrending edilib. Bankın yeni adı Yelo – ingilis sözü Yellow-nun (sarı) sadələşdirilmiş formasıdır. Yeni ad göstərilən bank xidmətlərinin fərqli bir yanaşmasını, rəngarəngliyini, rahatlığını simvolizə edir və "Parlaq Bankçılıq" şuarı altında həyata keçir. Xidmət şəbəkəsi Hazırda "Yelo Bank" ASC-nin 3-ü regionda olmaqla (Gəncə, Lənkəran, Bərdə) ümumilikdə 13 filialı var.. Bankın Baş ofisi Bakı şəhərində, Həsən bəy Zərdabi 81K ünvanında yerləşir. Bankda müştərilərə pərakəndə və biznes xidmətləri göstərilir, habelə mobil bankçılıq, internet bankçılıq, onlayn kredit, onlayn növbə sifarişi, onlayn ödəmə kimi məsafədən xidmətlər də mövcuddur. Yelo Bank aşağıdakı peşəkar təşkilat və sistemlərin üzvüdür: Azərbaycan Banklar Assosiasiyası (ABA) "MasterCard International" "VISA International" Beynəlxalq ödəmə sistemi Azərbaycan Amerika Ticarət Palatası (AMCHAM) 2021 — "Caspian Energy Club" təşkilatçılığı ilə "Caspian Business Award 2021" beynəlxalq mükafatının təqdimat mərasimində "İlin bankı" mükafatı 2020 — Capital Finance International (CFI.co) tərəfindən "Ən İnnovativ Korporativ Rebrendinq Strategiyası — Azərbaycan 2020" nominasiyasında qalib Yelo Bankın rəsmi saytı Xarici keçidlər Yelo Bankın rəsmi Facebook səhifəsi Yelo Bankın rəsmi LinkedIn səhifəsi Yelo Bankın rəsmi Instagram səhifəsi Yelo Bankının rəsmi YouTube kanalı Yelo Bankın rəsmi Twitter səhifəsi
Tahir Kərimov

Tahir Abuzər oğlu Kərimov (1961, Sədərək, Noraşen rayonu) — Salyan Rayon İcra Hakimiyyətinin başçısı (2011–2016), Daşkəsən Rayon İcra Hakimiyyətinin başçısı (2006–2011). Tahir Kərimov 1961-ci ildə Naxçıvan Muxtar Respublikasının Sədərək kəndində anadan olub. Azərbaycan Dövlət Xalq Təsərrüfatı İnstitutunu bitirib. 1979-cu ildə Azərbaycan SSR Mənzil Kommunal Nazirliyinin Mənzil Kommunal kontorunda əmtəəşünas vəzifəsində çalışıb. 1979–1981-ci illərdə hərbi xidmətdə olub. 1981–1989-cu illərdə Azərbaycan Respublikası Mənzil Kommunal Nazirliyinin mənzil Kommunal kontorunda fəhlə, çilingər, əmtəəşünas, iqtisadçı, şöbə rəisi, mühasib, baş mühasib vəzifələrində işləyib. 1989–1991-ci illərdə Sənaye Tikinti Birliyində baş mühasib vəzifəsində çalışıb.
Tahir Kərimov

1991–1995-ci illərdə "Ümid" İstehsalat Assosiasiyasının Prezidenti olub. 1995–2001-ci illərdə H. Z. Tağıyev adına balıqhisləmə zavodunun direktoru vəzifəsində çalışıb. 2001–2002-ci illərdə "Caspian Fish" LTD şirkətinin baş direktoru vəzifəsində işləyib. 2003–2006-cı illərdə H. Z. Tağıyev adına Balıqhisləmə zavodunda direktor və idarə heyətinin sədri vəzifələrini icra edib. 2006–2011-ci illərdə Daşkəsən Rayon İcra Hakimiyyətinin başçısı vəzifəsində çalışıb. Azərbaycan Respublikası Prezidentinin 18 fevral 2011-ci il tarixli Sərəncamı ilə Salyan Rayon İcra Hakimiyyətinin başçısı vəzifəsinə təyin edilmiş, 4 mart 2016-cı ildə isə həmin vəzifədən azad edilmişdir.Yeni Azərbaycan Partiyasının üzvüdür. Ailəlidir, 4 övladı var.
İngiltərə bayrağı

İngiltərə bayrağı (ing. English flag) — İngiltərənin Dövlət bayrağı. Qırmızı xaç xüsusilə Səlib yürüşləri əsnasında, orta əsrlərdə İngiltərədə bir emblem olaraq ortaya çıxdı (İngilis xaçlılar təmsil etmək üçün istifadə edilən orijinal simvolu qırmızı zəmin üzərində ağ bir xaç olmasına baxmayaraq) və İngiltərəni təmsil edən ən köhnə emblemlərdən biridir. Bu bayraq XVI əsrdə İngiltərənin milli bayrağı olaraq bu günə kimi qalmaqdadır. İngiltərə ölkəsi beynəlxalq areneda Birləşmiş Krallığın bir hissəsidir. Ancaq bəzi idman və mədəni fəaliyyətlərdə müstəqil hərəkət edir və bu bayraqdan istifadə edir.
Snayper tüfəngi

Silah saytlarının və ekspertlərinin qiymətləndirmələrinə görə, bu gün çoxlu sayda şirkət tərəfindən müxtəlif modeldə iriçaplı güllələrdən atəş açan snayper tüfəngləri yaradılıb və müxtəlif ölkələrin ordularında silahlanmaya qəbul edilib. Amma keyfiyyət və tətbiqatı baxımından "ən yaxşı" iriçaplı snayper tüfəngləri barmaqla sayılası qədərdir. Maraqlısı odur ki, bu silahlar arasında Azərbaycanın 2009-cu ilin əvvəlində dünya bazarına çıxardığı İST 14,5 Antimaterial Rifle "İstiqlal" tüfəngi də var. İriçaplı snayperlər arasında "ən yaxşı" tüfəng seçilənlər isə aşağıdakılardır: Mechem NTW-20 (Denel NTW-20) CAR-ın "Denel" firması tərəfindən istehsal olunan bu snayper əsasən yüngül zirehli texnikalara, bu texnikalarda daşınan şəxsi heyətə, təyyarə və helikopterlərə qarşı tətbiq olunur. Darağı 3 güllə tutan NTW-20-nin doldurulması əllə həyata keçirilir. Seriya ilə istehsalına 1998-ci ildən başlanmış bu tüfəngin NTW-20 və NTW-14,5 modifikasiyaları mövcuddur. Dünyanın ən böyük çaplı snayper tüfəngləri sayılan bu silahlardan NTW- 20-nin kütləsi 26 kq, uzunluğu 1795 mm-dir. Bu tüfəng 20×83,5 və 20×110 mm çaplı güllələrdən atəş açır.
Snayper tüfəngi

NTW-14,5-in isə kütləsi 29 kq, uzunluğu 2015 mm-dir. Bu modifikasiya isə 14,5×114 mm çaplı güllələrdən atəş açır. Güllənin başlanğıc sürəti 720 m/s (NTW-20) və 1080 m/s-dir (NTW-14,5). NTW-20-nin hədəf uzaqlığı 1400 m, NTW-14,5-ki isə 2300 metrdir. "İstiqlal" İST-14,5 Anti-Material Rifle İstiqlal Azərbaycanın istehsal etdiyi ilk milli atıcı silahdır. Uzaq məsafədən hədəfi dəqiqliklə vurma qabiliyyətinə malikdir. "İstiqlal" snayper tüfəngi Azərbaycan Müdafiə Sənayesi Nazirliyi (MSN) tərəfindən İstanbulda keçirilən IX Beynəlxalq Müdafiə Sərgisində (İDEF) nümayiş etdirilib. "Telemexanika" zavodu tərəfindən istehsal edilmiş silahın ağırlığı 20 kq, uzunluğu 2015 mm-dir.
Snayper tüfəngi

Hədəfi məhv etmə məsafəsi 3 min metr olan "İstiqlal" −50 və + 50 °S temperaturlarda belə rahat istifadə oluna bilir. Yağmur, palçıq, qar və toz təsirinə davamlı snayper tüfəngini iki hissəyə ayırmaqla çantada daşımaq mümkündür. Tüfəng hazırda Azərbaycan Silahlı Qüvvələri tərəfindən istifadə olunur. Türkiyə, Pakistan və Bolqarıstanın müdafiə nazirlikləri də silaha maraqlarını ifadə ediblər. Macarıstan istehsalı olan bu iri çaplı snayper tüfəngin 12,7×108 mm çaplı güllələrdən atəş açan M1 (kütləsi 21 kq) modifikasiyası dünyanın ən dəqiq snayperlərindən sayılır. Cəmi 25 ədəd istehsal olunmuş bu silah vasitəsilə 1300 metr məsafədə 25 sm radiuslu dairənin tam mərkəzinə atəş açmaq mümkün olub. "Gepard"ın M2 (əllə doldurulan), M2A2 (hava desant və xüsusi təyinatlılar üçün variantı), M3 (14,5 mm çaplı modifikasiyası, kütləsi 21 kq), M4 və M5 variantları (12,7×108 mm və 12,7×99 mm) modifikasiyaları mövcuddur. "Gepard" snayperlərini üstünlüklərinə görə, Macarıstanın özündən savayı ABŞ, Türkiyə, Xorvatiya və Rusiya da silahlanmaya qəbul edib.
Snayper tüfəngi

Bu snayperlər 3–12X50 Schmidt & Bender optik nişangahları ilə təchiz edilib. Çin Xalq Respublikasının "China South Industries Group" şirkətinin istehsalı olan AMR-2 1990-cı illərdə silahlanmaya qəbul edilib. Snayper tüfəngi 12,7×108 mm çaplı güllələrdən atəş açır və açılıb-yığıla bilir. Çəkisi 11 kq, uzunluğu 1450 mm, o cümlədən lüləsinin uzunluğu 850 mm-dir. Barıt qazının təsiri ilə hərəkətə gətirilən atış mexanizmi mövcuddur. Darağı 5 güllə tutur. ABŞ-nin "Armalite" şirkəti tərəfindən 1997–1999-cu illərdə hazırlanaraq silahlanmaya daxil edilib. Kütləsi 15,5 kq olan tüfəngin uzunluğu 1511 mm, o cümlədən lüləsinin uzunluğu 787 mm-dir.
Snayper tüfəngi

12,7×99 mm çaplı güllələrdən atəş açan AR-50 tüfənglərinin effektiv atəş uzaqlığı 1800 metrdir. Patron lüləyə tək-tək ötürülür. Accuracy International AS50 Böyük Britaniyanın "Accuracy International Ltd." şirkəti tərəfindən istehsal edilmiş bu tüfəng 12,7×99 mm (M99B-II) çaplı gülələrdən atəş açır. Avtomatik şəkildə özünüdolduran mexanizmə malikdir. 2006-cı ildə istehsal olunmuş snayper tüfəngi ABŞ, İngiltərə və İrlandiya ordusunun inventarına daxildir. İraqda keçirilən hərbi əməliyyatlarda tətbiq edilib. Kütləsi 14,1 kq olan tüfəngin uzunluğu 1369 mm, hədəfi məhvetmə uzaqlığı 2000 metrdir. Accutacy International AW-50.
Snayper tüfəngi

"Accuracy International Ltd." şirkəti tərəfindən istehsal edilib. 12,7×99 mm (.50 Brauninq) çaplı güllələrdən atəş açır. Optik nişangahla təchiz olunur. İngiltərə, Avstraliya, Almaniya, İrlandiya, Tailand və Portuqaliya ordularının inventarına daxildir. Kütləsi 15 kq (boş şəkildə), uzunluğu 1420 mm, lüləsinin uzunluğu isə 686 mm-dir. Mexanizmlər barıt qazı ilə hərəkətə gətirilir. Fiksasiya olunmuş 10X, 3–12X və ya 4–16X nişangahları ilə təchiz olunur. Barrett M99 ABŞ-nin məşhur "Barrett Firearms" şirkəti tərəfindən istehsal edilib.
Snayper tüfəngi

12,7×99 mm (.50 BMG) çaplı güllələrdən atəş açır. Bəzi modellərində güllə lülə qutusuna tək-tək, əllə, bəzi modellərində isə avtomatik ötürülür. Kütləsi 11,34 kq (lüləsi 813 mm olanlarda), 10,43 kq (737 mm lüləli), 9,07 kq (635 mm lüləli) olan M99 snayperləri müxtəlif optik nişangahlarla təchiz oluna bilir. Barrett XM500 "Barrett Firearms" şirkəti tərəfindən istehsal olunmuş özünüdolduran irikalibrli snayper tüfəngidir. 12,7×99 mm (.50 BMG) çaplı güllələrdən atəş açır. Kütləsi 11,8 kq, uzunluğu 1168 mm olan tüfəngin maksimum atəş uzaqlığı 6800 metr, öldürmə məsafəsi isə 1850 metrdən başlayır. "Barrett Firearms" şirkəti tərəfindən istehsal edilmiş snayper modeli. Əllə doldurulur.
Snayper tüfəngi

1995-ci ildə silahlanmaya qəbul edilmiş bu snayperin M95 modeli də var. Kütləsi boş şəkildə 9,98 kq və 10,7 kq (M95), uzunluğu 1143 mm, güllə çapı 12,7×99 mm (.50 BMG)-dir. Güllənin başlanğıc sürəti 854 m/san, maksimal uzaqlığı 1800 metrdir. M82 (Model 82) "Barrett Firearms" şirkəti tərəfindən istehsal olunmuş M82 hazırda müxtəlif ölkələrin ordularının arsenalına daxildir. Silah amerikalı keçmiş zabit Ronni Barrett tərəfindən hazırlanıb. Layihə müxtəlif silah fabriklərinə təqdim olunsa da ilk vaxtlar onu istehsal etmək istəyən olmayıb. Lakin sonradan Barrettin öz fabrikində istehsal edilmiş snayperin M82A1, M82A2, M82A3, M107 modelləri mövcuddur. Kütləsi 14 kq olan snayperin uzunluğu 1450 mm, lüləsinin uzunluğu 737-mm təşkil edir.
Snayper tüfəngi

Tüfəng 12,7×99 mm çaplı güllələrdən atəş açır. Güllənin sürəti 853 m/san, hədəf uzaqlığı 1850 metrdir. Çexiyanın ZVI firması tərəfindən istehsal edilir. 12,7x108 (M99B-I, M06) və ya 12,7x99 / .50BMG (M99B-II) çaplı güllələrdən atəş açır. Mauzer tipli çaxmaqğa malikdir. Darağı 2 güllə tutur. Snayperin OP96, OP99 modelləri var. Kütləsi 13,4 kq (OP96), 12,9 kq (OP99), uzunluğu 1380 mm (OP96), 1260 mm (OP 99) təşkil edir.
Snayper tüfəngi

OP96 snayperləri 12,7×99 mm, OP99 snayperləri isə 12,7×108 mm çaplı güllələrdən atəş açır. M-93 "Black Arrow" ("Çernaya strela") Serbiyanın istehsalı olan bu snayper tüfəngi 12,7×99 mm, ixrac variantları isə 12,7×108 mm çaplı güllələrdən atəş açma imkanına malikdir. Darağı 5 patron tutur. 1990-cı illərdə Zastava zavodu tərəfindən istehsal edilən bu snayper tüfəngi daha çox Ermənistan ordusunun xüsusi təyinatlı birləşmələrinin arsenalına daxildir. M93 həmçinin Montoneqro, Konqo Demokratik Respublikası, Makedoniyanın ordularında da istifadə olunur. Kütləsi 16 və 14 kq təşkil edən bu snayperlərin iki variantı (12,7×108 mm və 12,7×99 mm çaplı) mövcuddur. M93-ün güllələrinin başlanğıc sürəti 820 və 888 metr/saniyədir və 1600 metr məsafədə hədəfləri vurma imkanı var. ABŞ istehsalı olan bu irikalibrli snayper tüfəngi 12,7×99 mm (.50 BMG) güllələrdən atəş açır.
Snayper tüfəngi

M600, AMAC-5100, M650, AMAC-1500 modifikasiyaları mövcuddur. Snayper tüfəngi Fars körfəzindəki əməliyyatlarda tətbiq olunub. Silahın kütləsi 10,4 kq-dan başlayır. Çin istehsalı olan M99 tüfəngi 12,7×108 mm (M99B-I, M06) və ya 12,7×99 mm (M99B-II) kalibrli güllələrdən atəş açır. Kütləsi təxminən 12 kq olan snayperin uzunluğu 1250 mm-dir. "McMillan TAC-50". ABŞ-nin "McMillan Brothers Rifle Co." şirkəti tərəfindən hazırlanmış bu silahın kalibri 12,7×99 mm-dir.
Snayper tüfəngi

Müxtəlif optik nişangahlarla təchiz oluna bilir. 2000-ci ildən istehsalına başlanan bu silah hazırda ABŞ və Kanada ordusunun xüsusi təyinatlıları tərəfindən istifadə olunur. Əfqanıstanda keçirilən əməliyyatlarda tətbiq edilib. Tüfəngin kütləsi 11,8 kq, uzunluğu 1448 mm, güllənin başlanğıc sürəti 823 m/san-dir. PGM UR Hecate II Fransanın "PGM Precision" şirkətinin istehsalı olan tüfəng silahlanmaya 1993-cü ildə qəbul edilib. 2001-ci ildə Əfqanıstan müharibəsində tətbiq edilib. Ümumilikdə bu günə qədər qeyd olunan modeldən 250 ədəd tüfəng istehsal olunub. Nişangahsız kütləsi 13,8 kq olan tüfəngin uzunluğu 1380–1140 mm təşkil edir və tüfəng 12,7×99 mm çaplı güllələrdən atəş açır.
Snayper tüfəngi

Güllənin başlanğıc sürəti 825 m/san, maksimum atəş uzaqlığı 2000 metrdir. Robar RC-50 ABŞ-nin "Robar Companies Inc." şirkəti tərəfindən istehsal edilən snayperin "RC-50 Standard" baza konfiqurasiyalı və "RC-50F" qundağı qatlanan modifikasiyaları var. Hazırda silah Avstaraliya, Malaziya, Yeni Zelandiya, Səudiyyə Ərəbistanı və ABŞ ordusunun silahlanmasına daxildir. Bu silah özünü Əfqanıstan və İraq müharibələrində doğruldub. Tüfəngin kütləsi 11,34 kq, uzunluğu 1118 mm, gülləsinin çapı 12,7×99 mm-dir. Steyr HS .50. Avstriyanın məşhur "Steyr Mannlicher Gmbh & Co KG." şirkəti tərəfindən istehsal edilir.
Snayper tüfəngi

12,7×99 mm (.50 Brauninq) və 11,7 mm çaplı (HS .460) güllələrdən atəş açır. Silah 2004-cü ildən istehsal edilir kütləsi 12,4 kq, uzunluğu 1370 mm-dir. OM 50 Nemesis İsveçrənin istehsalı olan OM50 tüfənglərinin çapı12,7×99 mm-dir. Silahın Mk I, Mk II i Mk III modifikasiyaları mövcuddur. 2001-ci ildə AMSD şirkəti tərəfindən istehsal olunmuş snayper tüfənginin çəkisi nişangahsız və patronsuz 10–15 kq, uzunluğu 1029–1562 mm təşkil edir. Silah Azərbaycan Sərhəd Qoşunlarının xüsusi təyinatlı birlikləri tərəfindən istifadə edilir. Windrunner XM107 ABŞ-nin "EDM Arms" şirkəti tərəfindən istehsal edilmiş bu snayper tüfəngin lüləsi anoloqlarından fərqli olaraq dəyişdirilə bilir. ABŞ və Kanada ordusunun silahlanmasına daxil olan snayper tüfəngi 12,7×99 mm çaplı güllələrdən atəş açır.
Snayper tüfəngi

Gülləsinin başlanğıc sürəti təxminən 853 metr olan bu silah 1800 m məsafədə hədəfi məhv edə bilir. "Volk" yəni "Canavar" adlanan snayper tüfənginin istehsalçısı Polşanın "Zakłady Mechaniczne TARNÓW S. A." şirkətidir. 2005-ci ildən bu yana zavod adıçıkilən tüfəngdən 6 min ədəd buraxıb. Tüfəngin kütləsi 16,1 kq, uzunluğu 1350 mm, güllə çapı 12,7×99 mm (.50 BMG), gülləsinin başlanğıc sürəti 882 metr/san, maksimal hədəf uzaqlığı 3 min metrdir. Snayper tüfəngi Schmidt & Bender X3−12 P/MII optik nişangahı ilə təchiz olunur. ABŞ-nin "Vigilance Rifle" şirkəti tərəfindən istehsal edilən bu silah .338 Lapua Magnum (8,7×69 mm), .408 Chey-tac (10,3×77 mm), .505 Gibbs (12,7×80 mm) çaplı güllələrdən atəş açır.
Snayper tüfəngi

Kütləsi 7,7 kq (optik nişangahsız), uzunluğu isə 1320 mm-dir. Silah 1500 m məsafədəki hədəflərə qarşı tətbiq edilə bilir. Truvelo .50. Cənubi Afrika Respublikasının "Truvelo" firması tərəfindən istehsal olunur. Ötən əsrin 90-cı illərinin sonlarında silahlanmaya qəbul olunmuş bu tüfəng 12,7×99 mm çaplı güllələrdən atəş açır. Silahın kütləsi 16 kq, uzunluğu 1510 mm, effektiv təsir məsafəsi 1500 m təşkil edir. Dünyada yeganə səssiz iri kalibrli snayper tüfəngidir və hazırda yalnız Rusiya Federal Təhlükəsizlik Xidmətinin Xüsusi Əməliyyatlar Mərkəzinin əməkdaşları tərəfindən istifadə olunur. İlk dəfə "İnterpolitex-2005" sərgisində nümayiş etdirilmiş bu silah 12,7 mm çaplı xüsusi hazırlanmış STS-130 güllələrindən atəş açır.
Snayper tüfəngi

200 metr məsafədən 16 mm qalınlığında polad lövhələri, 100 metr məsafədən isə beşinci sinif mühafizə xüsusiyyətlərinə malik zirehli köynəkləri keçir. Silahın kütləsi 7 kq, uzunluğu 795 mm, gülləsinin başlanğıc sürəti 290–295 metr/saniyədir. Rusiya istehsalı olan bu silah yüngül zirehli texnikalara qarşı tətbiq olunur. Rusiya xüsusi təyinatlı qüvvələri, polis və Müdafiə Nazirliyinin, həmçinin çeçen yaraqlılarının arsenalında rast gəlinir. Snayper tüfəngi 90-cı illərin əvvəllərində yaradılıb. Silahın boş halda kütləsi 11,7 kq, uzunluğu 1746 mm, çapı 12,7×108 mm-dir. Dəqiqədə 15–20 güllə atma imkanına malikdir. Gülləsinin başlanğıc sürəti 900 m/san-dir.
Snayper tüfəngi

Rusiya istehsalı olan bu silahın çəkisi 14 kq, çapı 12,7×108 mm-dir. Gülləsinin başlanğıc sürəti 800 m/san olan OTS-44 1200 metr məsafədə hədəfi məhv etmə imkanına malikdir. Rusiyanın Tula şəhərində yerləşən "Cihazqayırma" zavodunda istehsal edilir. Tüfəng 2000 m məsafədə hədəflərə qarşı tətbiq olunur. 12,7×108 mm çaplı güllələrdən atəş açan snayperin uzunluğu 1700 mm, çəkisi 11,7 kq-dır. Həmçinin bax 20 mm-lik Anzio snayper tüfəngi Xarici keçidlər "Aynalı"nın hünəri Arxivləşdirilib 2009-10-26 at the Wayback Machine
Prostat xərçəngi

Prostat vəzinin xərçəngi — bədxassəli şiş. Dünyada prostat vəzinin xərçəngi ilə xəstələnmə halları xüsusən yaşlı kişilər arasında ilbəil artmaqda davam edir. Hazırkı dövrə qədər, xəstəliyin əmələgəlmə səbəbləri, hələ də dəqiq şəkildə müəyyən edilməmişdir. Həkimlər xəstəliyin əmələ gəlməsində bir sıra əsas risk (təhlükə) faktorlarının olduğunu qeyd edirlər: — yaş faktoru; ən əsas faktor hesab edilir; kişinin yaşı nə qədər çox olarsa, prostat vəzinin xərçənginin inkişaf etməsi təhlükəsi bir o qədər də artmış olur; — kişi cinsiyyət üzvlərinin uzun müddət ərzində mövcud olan müxtəlif iltihabi və digər xəstəlikləri; — piylənmə; — irsiyyət; — zərərli istehsal sahələrində işləmək; — zərərli adətlərin olması (siqaret çəkilməsi, spirtli içkilərin qəbul edilməsi və s.) Digər, əksər xərçəng şişləri kimi, prostat vəzinin xərçəngi də xəstəliyin ilkin dövrlərində özünü heç bir əlamətlə büruzə vermir. Müəyyən müddətdən sonra şiş ölçülərinin getdikcə artması səbəbindən sidik kanalının sıxılması baş verir. Bu isə öz növbəsində sidik ifrazının çətinləşməsinə, sidiyin sidik kisəsində ləngiməsinə, sidikdə qan qarışığının olmasına səbəb olur.